# **DECIZIA ETAPEI DE ÎNCADRARE**

## NR. PROIECT din 10.07.2019.

Ca urmare a solicitării de emitere a acordului de mediu adresate de **DIRECȚIA SILVICĂ HARGHITA**, cu sediul în mun. Miercurea Ciuc, str. Marton Aron, nr. 78, jud. Harghita, înregistrată la APM Harghita cu nr. 3535/03.04.2019, completată sub nr. 3795/10.04.2019, nr. 4026/16.04.2019, nr. 4476/07.05.2019, nr. 4540/08.05.2019, nr. 4637/13.05.2019, nr. 4782/15.05.2019, nr. 4817/16.05.2019, nr. 5160/28.05.2019, nr. 5809/20.06.2019 în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 18.06.2019, că proiectul **, “ Reabilitare drum auto forestier Călimănelul Limpede”** propus a fi amplasat în mun. Toplița, str. Călimani, fn, jud Harghita, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 10. lit.e;**

**Descrierea proiectului:**

Traseul drumului se desfasoara prin fond forestier proprietate publica de stat aflat în administrarea R.N.P. Romsilva, Ocolului Silvic Toplita şi se află în fond forestier situat în extravilanul localității Călimănel, U.A.T. Toplița, jud. Harghita. Traseul drumului se desfăşoară în întregime în afara perimetrului construibil. Nu sunt necesare cooperări cu lucrări sau instalaţii deţinute de alţi beneficiari.

Drumul traverseaza de asemenea o serie de afluenți ai pârâului Călimănelul Limpede cum ar fi: pr. Hicleanului, pr. cu Piatra, pr. Văleni.

**Caracteristicile proiectului:**

Lungimea totală a drumului este de 16.0km din care necesită lucrări de interventie 10.12 km;

Suprafata totala ocupata de drumul de reabilitat (10,12km) este de 5.48ha din care 4.07ha platformă drum si 1.41ha șanțurile;

Drumul colectează totodată lemnul de pe alte 4 drumuri forestiere secundare, motiv pentru care în primii 4.9km are caracteristicile unui drum axial.

Primii 4.9km se desfășoara în intravilanul sat Călimanel, U.A.T. Toplița si au fost modernizați până la km 1.5 prin asfaltare iar de la km 1.5 până la km 4.9 cu sistem rutier din macadam.

Traseul de reabilitat pornește de la km 4.900 (cca. 260m amonte de intersecția cu D.F. Călimănel tulbure) la ieșirea din intravilanul localității Călimănel și se desfășoară ca un drum de vale de-a lungul pârâului omonim.

În functie de datele prezentate anterior si de sursele locale pentru materialele de balastieră, s-a optat pentru un sistem rutier într-un 2 straturi

1. ***strat portant din balast amestec optimal g= 20 cm (din care 10cm existent in zestrea drumului actual) si***
2. ***strat de uzura din macadam cu g=10cm***

Împietruirea va cuprinde atât partea carosabilă cât şi acostamentele drumului.

Au fost propuse a se executa:

* **10020m** şanţuri trapezoidale de pamânt;
* **845 m** santuri triunghiulare de pamant;
* **133 m** santuri de colectare/ evacuare a apelor din podeţele tubulare;
* **67 m** rigole carosabile din beton

In zestrea drumului exista un numar total de 20 podete de scurgere a apelor. Dintre acestea enumeram:

- 14 podete tubulare cu diametrul de 600 sau 800mm si lungimea de 5m, dintre care 4 necesita inlocuire iar 4 necesita reparatii si decolmatare;

- 6 podete dalate.

In anumite zone nivelul actual al drumului nu permite descarcarea apei din santuri prin construirea de podete tubulare, decat daca se suprainalta drumul cu 0.8-1.5m. Din aceste motive pentru descarcarea apei au fost prevazute rigole carosabile transvesal pe drum. Rigolele se executa din beton si sunt acoperite cu elemente prefabricate care sa permita si intreruperea scurgerii apei siroite de pe platforma drumului.

Pentru sprijinirea terasamentului drumului s-au propus pereuri din beton și pereuri din anrocamente din piatră brută sortată. Pentru realizarea pereurilor din anrocamente se va folosi piatră brută de provenienta locala din albia paraului Calimanel sau a unor afluenti.

***b) cumularea cu alte proiecte existente și/sau aprobate:*** - Nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

**În perioada de realizare a investiției:**

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

*În timpul funcționării:*

*- emisii în aer:* - exploatarea drumului forestier se manifestă prin emanații de praf în cantități mici, respectiv prin emisii de gaze de eșapament de la mijloacele de transport.

*- zgomot: -* poluarea fonică de la utilajele de exploatare forestieră va fi mai scăzut decât inaintea modernizării drumului.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): - cea mai apropiată așezare umană se află la 5 km distanță.*

1. **Amplasarea proiectului**

**a) utilizarea actuală și aprobată a terenului:** : teren în intravilanul și extravilanul UAT Toplița *conform Certificatului de urbanism nr. 71/01.04.2019 emis de Primăria Mun. Toplița, folosință actuală zonă aferentă transportului rutier.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - resursă de material lemnos.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află la 1,097 km de Parcul Național Călimani*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul mun. Toplița, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *- nu este cazul.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr. 7186/LMZ/161D/16.04.2019 emisă de ABA Mureș sunt:**

- a fost emis avizul de gospodărire a apelor nr. 43/07.05.2019 de către ABA Mureș.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Respectarea condițiilor impuse de Avizul de gospodărire a apelor nr. 43/07.05.2019, emis de ABA Mureș.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István